Dźakowano zapiskej w knize swjeća w Klětnom kulowaty jubilej
Klětno (AK/SN). Ze swjedźenskim tydźenjom swjeći Klětno tele dny swoje 800lětne wobstaće. Wjeršk budźe 8. oktobra w 14 hodź. swjedźenski ćah wot sportnišća hač k parkej. Na nim wobdźěla so wobydlerjo, domjace firmy, zastupjerjo cyrkwjow a towarstwa. Hižo předwčerawšim přewjedźechu forum wo zašłosći a přichodźe Łužicy. Dale na programje steja swójbne popołdnjo, młodźinska diskoteka a zakónčaca ekumeniska nutrnosć 9. oktobra. Ju wuhotujetej ewangelska a samostatna ewangelska wosada. Cyłkowny swjedźenski tydźeń organizuje Klětnjanske wobydlerske towarstwo, kotrež móže so při tym na spěchowanje kulturneje załožby Swobodneho stata Sakskeje złožować.
pol_Latn szl_Latn